นายกรัฐมนตรี เตือนประชาชนอย่าหลงเชื่อแชร์ลูกโซ่ ยกปัญหานี้เป็นวาระแห่งชาติ
นายกรัฐมนตรี เตือนประชาชนอย่าหลงเชื่อแชร์ลูกโซ่ ยกปัญหานี้เป็นวาระแห่งชาติพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงแนวทางการแก้ไขปัญหาแชร์ลูกโซ่ ว่า รัฐบาลให้ความสำคัญในการแก้ไขปัญหาเรื่องนี้โดยได้ยกให้เป็นวาระแห่งชาติ ตั้งแต่ปี 2560 และเป็น 1 ในนโยบายเร่งด่วนของรัฐบาล ในประเด็นเรื่องการลดความเหลื่อมล้ำและลดการฉ้อโกงประชาชน และปัจจุบันมีกฏหมายที่เกี่ยวกับการดำเนินคดีแชร์ลูกโซ่อยู่หลายฉบับ ทั้งทางด้านอาญาและยึดทรัพย์ พร้อมทั้งได้มีการประสานการทำงานทั้งจากกระทรววงดิจิทัลเพื่อเศรษฐกิจและสังคม กระทรวงยุติธรรม สำนักงานตำรวจแห่งชาติ สำนักงานคุ้มครองผู้บริโภค กรมสอบสวนคดีพิเศษและภาคประชาชน ร่วมกันขับเคลื่อนร่าง พ.ร.บ.ป้องกันและปราบปรามแชร์ลูกโซ่ เพื่อทำให้การแก้ปัญหาเรื่องนี้มีประสิทธิภาพมากยิ่งขึ้นนายกรัฐมนตรีและรัฐมนตรีว่าการกระทรวงกลาโหม เตือนประชาชนอย่าไปหลงเชื่อแชร์ลูกโซ่ ซึ่งส่วนใหญ่เกิดจากการรู้เท่าไม่ถึงการณ์และปัจจุบันกลไกเล่ห์เหลี่ยมในเรื่องการทุจริต หลอกลวงมีมากขึ้น รวมถึงการหลอกลวงผ่านทางโซเชียลทำให้ประชาชนตกเป็นเหงื่อง่ายขึ้นนายกรัฐมนตรีและรัฐมนตรีว่าการกระทรวงกลาโหม กล่าวอีกว่า การสร้างศูนย์รับเรื่องร้องเรียนเฟคนิวส์ ก็สามารถแจ้งเรื่องต่างๆ เข้ามาได้ เพื่อไม่ให้มีผลกระทบระยะยาวต่อไปและทุกคนต้องตั้งสติ